Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 126

4. A képzés főbb tanulmányi területei és arányai A tanulmányi területek általános követelményeit, arányait az 1. számú melléklet 5. pontja tartalmazza. Az 5.1—5.4. pontban meghatározott tanulmányi területek, vagyis valamely főiskolai szintű szak követelményei mellett a tanulmányi területek a következők: 4.1. A gyógypedagógiai szaktudományi képzés területén: Gyógypedagógia-elmélet: gyógypedagógiai rendszerelmélet, összehasonlító gyógypedagógia és terminológia, innovációs gyógypedagógia, a főiskolai szintű szakok átfogó szakterületi ismeretei. Gyógypedagógiai szempontú szaktudományi ismeretek: gyógypedagógiai antropológia és etika, gyógypedagógiai andragógia, gyógypedagógiai szociológia. Gyógypedagógiai társtudományi ismeretek: biológia (humánbiológia), pszichológia (kognitív pszichológia, a képességfejlődés pszichológiai alapjai, a patológiás fejlődés pszichológiája), pedagógia (tantervelmélet, programfejlesztés, értékelés, pedagógiai menedzsment, oktatáspolitika, integrált nevelés és a differenciáló pedagógia össze- 2000/98. szám függései, pedagógiai irányzatok napjainkban), nyelvtudomány (szociolingvisztika, neurolingvisztika, pszicholingvisztika), jog (szociális és rehabilitációs jog). Specializációk: szociálpolitika, a pedagógiai tervezés közgazdasági alapjai, intézményi gazdálkodás, a művészetek és az akadályozott fejlődésű ember stb. Gyakorlati képzés: a gyógypedagógiai munka tervezésének gyakorlata (felnőtt korú akadályozott emberek életvezetésének segítése, családsegítés, gyermekvédelem otthonpótló intézményes nevelés, a pedagógiai terápiás teammunka, tanácsadás, komputer-technológia a gyógypedagógiai fejlesztésben, oktatásban és kutatásban), a tudományos munka gyakorlata (kutatásmetodológia, diplomamunka készítése). Az egyetemi szintű szakon az elméleti és a gyakorlati képzés aránya mintegy 70—30%. 4.2. A gyógypedagógia szakos tanári képesítés megszerzésére irányuló képzés: — az 1. számú melléklet 5.6. pontjában meghatározottak szerint.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes